Schumi se 7 in Hamilton se 2020-visier | Netwerk24
Schumi se 7 in Hamilton se 2020-visier
17 Januarie 2020 16:58
Lewis Hamilton sê hy gaan " 'n masjien wees" vanjaar.
Lewis Hamilton het net een ding op die brein in 2020.Foto: Getty Images
Dié Britse Formule Een-renjaer is oorgehaal vir 'n seisoen waarin sy groot doelwit is om Michael Schumacher se rekord van sewe wêreldtitels te ewenaar.
Hoewel sy spanmaat, Valtteri Bottas, asook Charles Leclerc, Sebastian Vettel (albei Ferrari) en Max Verstappen (Red Bull) hom gaan opdreun, het Hamilton op Instagram 'n waarskuwing aan hulle gerig en gesê hy wil soos 'n masjien wees en op 'n hoër vlak as vantevore meeding.
Hamilton is in 2020 in die laaste jaar van sy kontrak met die Mercedes-span en hoewel daar verlede jaar heelwat gissinge oor sy toekoms was, is die verwagting dat sy spanbaas, Toto Wolff, hom sal oorreed om 'n kontrak-verlenging te onderteken.
Ferrari en Red Bull het in die afseisoen langtermyn-kontrakte met Leclerc en Verstappen gesluit. Dié duo word as die toekoms van die sport beskou. – TeamTalk